Държавен вестник, бр. 27, 2004 г., стр. 69

Б Р О Й  27
Д Ъ Р Ж А В Е Н   В Е С Т Н И К
С Т Р .  69
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА ЗЕМЕДЕЛИЕТО И ГОРИТЕ
ЗАПОВЕД № РД-09-150
от 24 март 2004 г.
На основание чл. 49, ал. 1 от Закона за ветеринар-
номедицинската дейност и във връзка с информация
на Международното бюро по епизоотии за констати-
ране на заболяването високо патогенна инфлуенца по
птиците в Канада, поместена в бюлетин 17-N11 от
12.III.2004 г., нареждам:
1. Забранявам вноса и транзита от Канада на:
а) живи птици (домашни и диви);
б) стокови и разплодни яйца;
в) суровини и продукти от птици с изключение на
тези, претърпели термична обработка, гарантираща
обезвреждането на вируса на инфлуенцата (грип) по
птиците, и такива, добити в кланици преди 17.II.2004 г.
2. Внесените от Канада птичи продукти и суровини
след 10.III.2004 г. до влизане в сила на тази заповед да се
реализират само чрез термична обработка, гарантираща
обезвреждането на вируса на инфлуенцата, поради съ-
ществуваща опасност за здравето на животните и хората.
Контрола по изпълнение на заповедта възлагам на
генералния директор на Националната ветеринарно-
медицинска служба.
Заповедта влиза в сила от датата на обнародването
є в “Държавен вестник”.
Министър: М. Дикме
16153
МИНИСТЕРСТВО
НА ОКОЛНАТА СРЕДА И ВОДИТЕ
ЗАПОВЕД № РД-179
от 1 март 2004 г.
На основание § 4 във връзка с § 3 във връзка с чл. 41,
т. 4 и чл. 42, ал. 5 от Закона за защитените територии:
1. Допълвам заповед № РД-349 от 14.VII.2000 г. (ДВ,
бр. 66 от 2000 г.), като определям границата на Приро-
ден парк “Витоша” в частта є, отнасяща се за терито-
рията на област София, в съответствие със заповед
№ 1075 от 23.XI.1981 г. на КОПС и заповед № 82 от
8.II.1991 г. на МОС, с координати на точките по чупки-
те на границата в координатна система 1970 г., с пълен
опис съгласно приложението към тази заповед.
2. Пълният опис на координатите на точките на
границата по т. 1 се съхранява и е на разположение в
Министерството на околната среда и водите, Дирек-
ция “Национална служба за защита на природата”.
3. Регионалната инспекция по околна среда и води—
София, да предостави координатите на точките на гра-
ницата по т. 1 на заинтересуваните институции.
Министър: Д. Арсенова
14042
ЗАПОВЕД № 214
от 9 март 2004 г.
На основание чл. 7, ал. 1, т. 9 и чл. 43, ал. 3 от Зако-
на за подземните богатства нареждам да се проведе
неприсъствен конкурс за определяне на титуляр на раз-
решение за търсене и проучване на подземни богатст-
ва по чл. 2, т. 2 ЗПБ—неметални полезни изкопаеми—
индустриални минерали.
 1. Обект на разрешението е площ “Чипровци-из-
ток” с размер 11,1 кв. км, в района на общ. Чипровци,
обл. Монтана.
2. Срокът на разрешението е до три години.
3. Конкурсът да се проведе до 45 дни от обнародва-
нето на заповедта в “Държавен вестник”. В случай на
обжалване съгласно чл. 47, ал. 2 ЗПБ срокът за про-
веждане на конкурса се удължава с броя на дните за
приемане на решение по обжалването, за което участ-
ниците, допуснати до конкурса, се уведомяват писмено.
4. Конкурсната документация се закупува в сграда-
та на МОСВ, бул. Кн. Мария-Луиза 22, ет. 4, ст. 427,
срещу 1100 лв., платими в брой в касите на МОСВ или
по сметка на МОСВ № 3000138700; БИН 6301301150 и
код 66196611 при БНБ—Централно управление, Со-
фия. При получаване на конкурсна документация ли-
цето с представителна власт по регистрацията на тър-
говеца подписва декларация за опазване тайната на
сведенията, съдържащи се в нея.
5. В 7-дневен срок от обнародването на заповедта в
“Държавен вестник” кандидатите подават заявление
за участие в конкурс в деловодството на министерство-
то на ул. У. Гладстон 67, ет. 4, стая 403, до 17 ч.
5.1. Към заявлението се прилагат:
а) удостоверение за регистрация на участника като
търговец;
б) извлечение от годишните счетоводни отчети за
последните 3 години;
в) доказателства за закупена конкурсна докумен-
тация;
г) документ за платена такса за участие в размер
300 лв.;
д) документ за внесен депозит в размер 3000 лв.;
е) декларация за опазване тайната на сведенията,
които се съдържат в конкурсната документация.
5.2. Сумата по т. 5.1, буква “г” се внася в касите на
МОСВ или по сметка на МОСВ № 3000138700; БИН
6301301150 и код 66196611 при БНБ—Централно уп-
равление, София, а сумата по т. 5.1, буква “д”—по сметка
на МОСВ № 5000138730; БИН 6301301150, код 66196611,
при БНБ—Централно управление.
6. Конкурсни предложения, изготвени съгласно
изискванията в конкурсната документация, се подават
в деловодството на МОСВ в срок до 14 дни от датата на
получаването на уведомлението на комисията до кан-
дидата за допускане до участие в конкурса.
7. Участниците в конкурса се уведомяват в 14-дне-
вен срок от приключването на конкурса за резултатите
от него.
Министър: Д. Арсенова
14182
МИНИСТЕРСТВО НА ФИНАНСИТЕ
ЗАПОВЕД № ЗМФ-317
от 22 март 2004 г.
На основание чл. 51, ал. 10 във връзка с чл. 51, ал. 8
от Закона за корпоративното подоходно облагане ут-
върждавам образец на декларация по чл. 51, ал. 8 от
Закона за корпоративното подоходно облагане за дъл-
жимия от бюджетните предприятия окончателен да-
нък по чл. 2в, съгласно приложението.
Министър: М. Велчев